Класификация на информацията:
Ниво 0, TLP-WHITE
[bookmark: _GoBack][image: Gerb_bw]



РЕПУБЛИКА  БЪЛГАРИЯ
МИНИСТЕРСКИ  СЪВЕТ
Проект



ПОСТАНОВЛЕНИЕ№ .............
от .................................. година


ЗА ИЗМЕНЕНИЕ И ДОПЪЛНЕНИЕ НА ТАРИФАТА ЗА ТАКСИТЕ, КОИТО СЕ ЗАПЛАЩАТ ПРИ ПРОМЯНА НА ПРЕДНАЗНАЧЕНИЕТО НА ЗЕМЕДЕЛСКИТЕ ЗЕМИ, ОДОБРЕНА С ПОСТАНОВЛЕНИЕ № 112 НА МИНИСТЕРСКИ СЪВЕТ ОТ 2002 Г. (ОБН., ДВ, БР. 56 ОТ 2002 Г.; ИЗМ. И ДОП., БР. 10 ОТ 
2004 Г., БР. 75 ОТ 2006 Г., БР. 95 ОТ 2008 Г. И БР. 35 ОТ 2012 Г.)

МИНИСТЕРСКИЯТ СЪВЕТ
ПОСТАНОВИ:

§ 1. В чл. 2 след думите „земеделска продукция,“ се добавя „с изключение на оранжерии,“.

§ 2. В чл. 5 се правят следните изменения и допълнения:
1. В ал. 2:
а) в т. 1:
аа) в буква „а“ цифрата „2,00“ се заменя с „2,40“.
бб) в буква „б“ цифрата „3,00“ се заменя с „3,60“.
вв) в буква „в“ цифрата „4,00“ се заменя с „4,80“.
гг) буква „г“ се изменя така:
„ г) при площ над 10 до 20 дка включително – 6,00.“
дд) създават се букви „д“, „е“ и „ж“:
„д) при площ над 20 до 50 дка включително – 6,05;
е) при площ над 50 до 100 дка включително – 6,10;
ж) при площ над 100 дка – 6,15.“
б) създава се т. 1а:
„1а. за обекти на енергетиката:
а) при площ до 10 дка включително – 3,00;
б) при площ над 10 дка до 100 дка включително – 4,00;
в) при площ над 100 дка – 5,00.“
в) точка 2 се отменя.
г) точка 3 се изменя така:
„3. за имоти, за които предложения за промяна на предназначението са внесени от един и същ собственик или лице, което има право да строи в чужд имот, коефициентът за площ по т. 1 се определя въз основа на сумата от площите на всички имоти.“.
2. В ал. 3, в таблицата в колона „Вид на обекта“ след думите „чл. 8“ се добавя „и 8а“.
3. В ал. 5 цифрата „1,20“ се заменя с „1,30“.“

§ 3. Член 6 се изменя така:
„Чл. 6. При промяна на предназначението на земеделската земя за изграждане на обекти, различни от посочените в чл. 8 и не са обекти на енергетиката, размерът на таксата се определя по реда на чл. 5, като се ползва съответният коефициент в колона 2 на таблицата към чл. 5, ал. 3.“

§ 4. В чл. 8 се правят следните изменения:
1. Точка 1 се изменя така:
„1. Обекти – частна държавна и частна общинска собственост.“
2. Точки 2 - 7 се отменят.
3. Точка 9 се изменя така:
„9. обекти на хранително-вкусовата промишленост; стокови тържища за непреработена растителна и животинска продукция, както и обекти, свързани с производството, съхранението и преработката на селскостопанска продукция и обекти за съхраняване, поддържане и ремонт на селскостопанска техника, за нуждите на лица, регистрирани като земеделски производители по реда на Наредба № 3 от 1999 г. за създаване и поддържане на регистър на земеделските стопани (обн., ДВ, бр. 10 от 1999 г.) или с регистрирана земеделска техника по реда на Наредба № 2 от 2016 г. за условията и реда за регистрация на техниката по Закона за регистрация и контрол на земеделската и горската техника (обн. ДВ, бр. 11 от 2016 г.).“

§ 5. В Раздел II се създава чл. 8а: 
„Чл. 8а. За обектите на енергетиката таксата се определя по реда на чл. 5, като се ползва съответният коефициент в колона 3 на таблицата към чл. 5, ал. 3.“

§ 6. В наименованието на Раздел III думите „от комисиите по чл. 17, ал. 1 от“ се заменят с „по реда на“.

§ 7. В чл. 9 се правят следните изменения и допълнения:
1. Алинея 1 се изменя така:
„(1) При внасяне на искане за разглеждане по реда на Закона за опазване на земеделските земи (ЗОЗЗ) се заплаща еднократно такса в размер 199,50 лева за обекти с площ до 50 дка и 508,52 лева за обекти с площ над 50 дка.“
2. В ал. 2 накрая се добавя „и издаване на удостоверения по чл. 24, ал. 7-9 или чл. 24б от ЗОЗЗ.“
3. Алинеи 3 и 4 се отменят.

§ 8. Член 10 се изменя така:
„Чл. 10. При следващо искане за разглеждане на преписка за провеждане на процедура по реда на ЗОЗЗ, за която комисията по чл. 17, ал. 1 от ЗОЗЗ се е произнесла с решение, но същото е изгубило правно действие на основание чл. 24, ал. 5 от ЗОЗЗ и за която се установява идентичност на собственик и обхват на земеделската земя, се заплаща двоен размер на таксата по чл. 9, ал. 1.“

§ 9. Член 11 се изменя така:
„Чл. 11 При внасяне на искане за издаване на акт за категорията на земята се заплаща такса 48,90 лева.“

§ 10. Член 12 се изменя така: 
„Чл. 12. При внасяне на искане за издаване на заверено копие или на препис-извлечение от предходно решение или друг документ (за наличие на решение, за валидност на решение, за изготвяне на справка, за издаване на становище по реда на наредбата по чл. 2, ал. 4 от ЗОЗЗ и др.), свързан с прилагането на ЗОЗЗ, се заплаща такса 48,90 лева.“

ПРЕХОДНИ И ЗАКЛЮЧИТЕЛНИ РАЗПОРЕДБИ

§ 11. По висящите производства, образувани по заявления, подадени в Министерството на земеделието и храните или в областните дирекции "Земеделие" преди влизането в сила на това постановление, по които няма постановено решение на комисията по чл. 17, ал. 1 от Закона за опазване на земеделските земи за утвърждаване на площадка и/или трасе за проектиране и за промяна на предназначението, или решението за промяна на предназначението не е влязло в сила, на основание чл. 24, ал. 5, т. 1 от Закона за опазване на земеделските земи,  таксите се заплащат в размерите, определени по досегашния ред.

§ 12. Постановлението влиза в сила от деня на обнародването му в „Държавен вестник“.



МИНИСТЪР-ПРЕДСЕДАТЕЛ:
РОСЕН ЖЕЛЯЗКОВ

ГЛАВЕН СЕКРЕТАР НА МИНИСТЕРСКИЯ СЪВЕТ:
ГАБРИЕЛА КОЗАРЕВА

	ГЛАВЕН СЕКРЕТАР НА МИНИСТЕРСТВОТО НА ЗЕМЕДЕЛИЕТО И ХРАНИТЕ:
	

	ДИРЕКТОР НА ДИРЕКЦИЯ „ПРАВНИ ДЕЙНОСТИ И ЗАКОНОДАТЕЛСТВО НА ЕВРОПЕЙСКИЯ СЪЮЗ“, МИНИСТЕРСТВО НА ЗЕМЕДЕЛИЕТО И ХРАНИТЕ:

ДЕСИСЛАВА ПЕТРОВА

ДАНИЕЛА АНГЕЛОВА


